  Виталий Пронин Элькунамы инвалид пиналъёсты будэтэ 746 семья.Туэ 1-тӥ июльысен анай капиталысь огпол 25 сюрс манетсэ басьтыны лэземын. Азьло луэ вал 20 сюрссэ курыны.Пенсиосъя фондлэн Удмуртияя ёзэныз кивалтӥсь Алексей Бельтюков верамъя, куриськонэн вазиськыны луэ многофункциональной центръёсы яке Пенсиосъя фондлэн ёзъёсаз 30-тӥ ноябрёзь.Анай капиталэн герӟаськем эшшо одӥгез воштӥськон: табере сое кутыны луоз инвалид пиналъёслы вузъёс, услугаос басьтонлы но. Списоке пыртэмын 47 пумо вузъёс, соос пӧлын - коляска, кресло, валес, компьютер, шудонъёс но мукет. Элькунамы таӵе пиналъёсты будэтэ 746 семья."Удмурт дунне" Туспуктӥз А. Горбунов Теги: нылпи семья  